
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 470 

— " ’ " 18 Μαΐου 1998 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Αριθ. Πρωτ.: 4141.13/3/98/13.5.98 

Εισαγωγή δοκίμων στη Σχολή Λιμενοφυλάκων. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξειςτου άρθρου 29του ν. 2510/1997 (136 Α'). 

2. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Άρθρο 1. 

Προκήρυξη διαγωνισμού. 

1. Ο διαγωνισμός για την εισαγωγή δοκίμων στη Σχολή 
Λιμενοφυλάκων γίνεται μετά από προκήρυξη του Αρχη¬ 
γού του Λιμενικού Σώματος και η επιλογή των υποψηφίων 
γίνεται σύμφωνα με τις διατάξεις της παρούσας. 

2. Στην προκήρυξη ορίζονται: 

α) Ο αριθμός εκείνων που θα εισαχθούν στη σχολή, συ¬ 
νολικά και κατά κατηγορίες υποψηφίων ή ειδικότητες. 

β) Τα απαιτούμενα προσόντα. 

γ) Τα απαιτούμενα δικαιολογητικά, ο χρόνος και ο τρό¬ 
πος υποβολής τους. 

δ) Η διαδικασία, ο χρόνος, ο τόπος και ο τρόπος των υ¬ 
γειονομικών εξετάσεων και αθλητικών δοκιμασιών. 

ε) Κάθε άλλη αναγκαία λεπτομέρεια. 

3. Στην προκήρυξη καθορίζεται και συγκεκριμένος κάθε 
φορά αριθμός προς κατάταξη: 

α) Γυναικών Λιμενοφυλάκων, σύμφωνα με τις υπηρε¬ 
σιακές ανάγκες στα πλαίσια και των οργανικών θέσεων, 
που δεν θα υπερβαίνει το 5% του συνολικού αριθμού των 
θέσεων που προκηρύσσονται, ο οποίος αναφέρεται στο 
στοιχείο α' της προηγούμενης παραγράφου. Το ποσοστό 
αυτό δικαιολογείται από τη φύση και αποστολή του Λιμε¬ 
νικού Σώματος ως ενόπλου, των συνθηκών άσκησης των 
δραστηριοτήτων του προσωπικού του (όπως συνεχείς νυ¬ 
χτερινές φυλακές - περιπολίες, αστυνόμευση χώρων δι¬ 
καιοδοσίας Λ.Σ. και χωρικών υδάτων, ένοπλες συρράξεις 
σε παραμεθόριες περιοχές) στα πλαίσια διαπίστωσης και 
πάταξης εκνόμων ενεργειών που απαιτούν φυσική ρώμη, 


βιολογική διαφορά και συνεχή απασχόληση πέρα του κα¬ 
θιερωμένου χρόνου εργασίας. Ο αριθμός αυτός μπορεί 
να κατανέμεται είτε σε υποψήφιες με απολυτήριο Λυκεί¬ 
ου που προβλέπει το στοιχείο α' της παρ. 1 του άρθρου 3 
είτε και σε υποψήφιες ειδικοτήτων με απολυτήριο τίτλο 
Λυκείου που προβλέπει το στοιχείο β'της παρ. 1 του άρ¬ 
θρου 3. 

β) Ειδικών κατηγοριών υποψηφίων, που αναφέρονται 
στο άρθρο 4 παράγραφο 2 της παρούσας, που δεν θα υ¬ 
περβαίνει το 10% του συνολικού αριθμού των θέσεων που 
προκηρύσσονται, ο οποίος αναφέρεται στο στοιχείο α' 
της προηγούμενης παραγράφου. 

γ) Εθελοντών πενταετούς υποχρέωσης (ΕΠΥ), που δεν 
θα υπερβαίνει το 4% του συνολικού αριθμού των θέσεων 
που προκηρύσσονται, ο οποίος αναφέρεται στο στοιχείο 
α'της προηγούμενης παραγράφου και το οποίο ποσοστό 
4% προβλέπεται από την κείμενη νομοθεσία. 

4. Με απόφαση του Αρχηγού του Λ.Σ. μπορούν να εισά- 
γονται κάθε φορά στη Σχολή Λιμενοφυλάκων και πέραν 
του αριθμού των εισακτέων μέχρι πέντε (5) αθλητές και σε 
αναλογία ενός αθλητή ανά εκατό (100) προκηρυσσόμε- 
νες θέσεις με τα γενικά προσόντα του άρθρου 2. εκτός α¬ 
πό το ελάχιστο όριο γενικού βαθμού απολύσεως εκ του 
Λυκείου, που για αυτούς ο βαθμός αυτός δεν θα ισχύει. Οι 
αθλητές αυτοί πρέπει να έχουν επιτύχει διάκριση από αυ¬ 
τές που αναφέρονται στα άρθρα 22 και 23 του ν. 
2009/1992 (18 Α'). 

Ο αριθμός των αθλητών που εισάγονται, όπως προσ¬ 
διορίζεται παραπάνω, θα ορίζεται επακριβώς στην προ¬ 
κήρυξη του διαγωνισμού. Στην περίπτωση που οι υποψή- 
φιοι/ες υπερβαίνουν τον οριζόμενο αριθμό, προηγούνται 
όσοι επέτυχαν διάκριση κατά σειρά σε διοργανώσεις Ο¬ 
λυμπιακών, Παγκοσμίων ή Πανευρωπαϊκών Αγώνων ή κα- 
τέρριψανή ισοφάρισαν Παγκόσμια ή Πανευρωπαϊκή επί¬ 
δοση και ακολουθούν κατά σειρά όσοι επέτυχαν διάκριση 
σε διοργάνωση Μεσογειακών ή Βαλκανικών Αγώνων ή κα- 
τέρριψανή ισοφάρισαν Πανελλήνια επίδοση. Εάν οι υπο- 
ψήφιοι/ες έχουν πετύχει διάκριση σε ίδια διοργάνωση, 
προηγούνται εκείνοι που κατέλαβαν την καλύτερη θέση 
και μεταξύ αυτών που έχουν την ίδια θέση όσοι έχουν υ¬ 
ψηλότερο βαθμό απόλυσης έκτου Λυκείου. 

5. Η προκήρυξη αποστέλλεται, για την όσο το δυνατόν 
ευρύτερη ενημέρωση των ενδιαφερομένων, στις Υπηρε¬ 
σίες του Λιμενικού Σώματος, στις Διευθύνσεις Δευτερο¬ 
βάθμιας Εκπαίδευσης, στα Επιτελεία των κλάδων των Ε¬ 
νόπλων Δυνάμεων (Ε.Δ.), της Ελληνικής Αστυνομίας 
(ΕΛ.ΑΣ.) και του Πυροσβεστικού Σώματος (Π.Σ.), στα μέ¬ 
σα μαζικής ενημέρωσης, στον ημερήσιο τύπο, στις Νο¬ 
μαρχίες, προκειμένου να ενημερώσουν τους Δήμους και 
τις Κοινότητες, στο Υπουργείο Εργασίας, προκειμένου να 
ενημερώσει τα κατά τόπους Γραφεία του Οργανισμού Α¬ 
πασχόλησης Εργατικού Δυναμικού (Ο.Α.Ε.Δ.) και στο Υ¬ 
πουργείο Εξωτερικών, προκειμένου να ενημερώσει τις 
Πρεσβείες και τα Προξενεία της Ελλάδας στο Εξωτερικό. 

Αρθρο 2. 

Γ ενικά προσόντα υποψήφιων Λιμενοφυλάκων. 

Οι υποψήφιοι/'ες για τη Σχολή Λιμενοφυλάκων πρέπει να 
έχουν, ανεξαρτήτως κατηγορίας ή ειδικότητας, τα ακό¬ 
λουθα προσόντα: 

α) Να είναι Έλληνες πολίτες, εγγεγραμμένοι στα μη¬ 
τρώα ή δημοτολόγια της χώρας, να μην υπερβαίνουν το 
26ο έτος της ηλικίας τους οι άντρες και το 24ο έτος οι γυ¬ 
ναίκες, κατά την 31η Δεκεμβρίου του έτους διενεργείας 
των εξετάσεων με εξαίρεση τους αθλητές που η ηλικία 
τους δεν πρέπει να υπερβαίνει το 30ο έτος. 

β) Να είναι απόφοιτοι Λυκείου, ο τύπος του οποίου 
προσδιορίζεται στην προκήρυξη σύμφωνα και με τις δια¬ 
τάξεις του άρθρου 3 της παρούσας και, με επιφύλαξη της 
παραγράφου 4 του άρθρου 1 της παρούσας, με ελάχιστο 
όριο γενικού βαθμού το δεκατέσσερα (14), το οποίο όριο 
για τις περιπτώσεις του στοιχείου δ' της παραγράφου 2 
του κατωτέρω άρθρου 3 ορίζεται σε δώδεκα (12), 
γ) Να έχουν υγεία και άρτια σωματική διάπλαση, που 
διαπιστώνονται από την αρμόδια υγειονομική επιτροπή 
κατάταξης, σύμφωνα με τις ισχύουσες κάθε φορά διατά¬ 
ξεις για την σωματική ικανότητα υποψηφίων των Σχολών 
των μόνιμων υπαξιωματικώντου Πολεμικού Ναυτικού και 
ειδικότερα: 

ΐ. Να έχουν σωματικά, ψυχικά και διανοητικά προσόντα, 
ανταποκρινόμενα στις απαιτήσεις του έργου του Λιμενο¬ 
φύλακα και 

ϋ. Να έχουν ανάστημα τουλάχιστον 1,70 μ. οι άνδρες και 
1,65 μ. οι γυναίκες χωρίς υποδήματα και στηθική περίμε¬ 
τρο οι άνδρες τουλάχιστον 0,83 μ. κατά την εκπνοή. 

δ) Οι άνδρες να έχουν εκπληρώσει τις στρατιωτικές 
τους υποχρεώσεις (ικανοί II). 

ε) Να έχουν πίστη στο Σύνταγμα, αφοσίωση στην πα¬ 
τρίδα και να μην πρεσβεύουν θρησκευτικές δοξασίες, 
που εμποδίζουν την εκτέλεση των καθηκόντων τους. 

στ) Να μην έχουν καταδικαστεί για τέλεση ή απόπειρα 
κακουργήματος ή των εγκλημάτων ανυποταξίας, λιποτα¬ 
ξίας, προσβολών του πολιτεύματος, προδοσίας της χώ¬ 
ρας, προσβολών κατά της πολιτειακής εξουσίας, κατά 
της ελεύθερης άσκησης των πολιτικών δικαιωμάτων, πα¬ 
ραχάραξης, κιβδηλείας, πλαστογραφίας, ψευδορκίας, 
ψευδούς καταμήνυσης, ψευδούς ανόμωτης κατάθεσης, 
απιστίας περί την υπηρεσία, παράβασης καθήκοντος, αν¬ 
θρωποκτονίας (εκτός της προερχόμενης από αμέλεια), 


κατά της γενετήσιας ελευθερίας και οικονομικής εκμε¬ 
τάλλευσης της γενετήσιας ζωής, συκοφαντικής δυσφήμι- 
σης, κλοπής, υπεξαίρεσης, εκβίασης, απάτης, απιστίας, 
επαιτείας, αλητείας, δωροδοκίας, καταπίεσης, ναρκωτι¬ 
κών, ζωοκλοπής, ζωοκτονίας, λαθρεμπορίας, παράνομης 
αλιείας ή οποιουδήποτε άλλου εγκλήματος από δόλοτε- 
λεσθέντας, για το οποίο επιβλήθηκε ποινή φυλάκισης 
τουλάχιστον τριών μηνών. 

Υποψήφιοι, οι οποίοι έχουν παραπεμφθεί σε δίκη, μπο¬ 
ρούν να συμμετάσχουν στις εξετάσεις, αλλά δεν κατα¬ 
τάσσονται στο Σώμα αν μέχρι τα χρόνο έκδοσης της δια¬ 
ταγής κατάταξης δεν έχει εκδοθεί αμετάκλητη αθωωτική 
απόφαση. 

Ο όρος καταδίκη περιλαμβάνει και την καταδίκη σε σω¬ 
φρονισμό για τα παραπάνω εγκλήματα. 

ζ) Να μην έχουν στερηθεί οποτεδήποτε των πολιτικών 
δικαιωμάτων τους, έστω και αν έχει λήξει ο χρόνος που ο¬ 
ρίσθηκε για τη στέρησή τους. 

η) Να μην τελούν υπό απαγόρευση ή δικαστική αντίλη¬ 
ψη. 

Άρθρο 3. 

Κατατασσόμενοι - Ειδικότητες και ειδικά προσόντα. 

1 α) Ο αριθμός των κατατασσόμενών δοκίμων Λιμενο¬ 
φυλάκων καλύπτεται από αποφοίτους με απολυτήριο Γ ε¬ 
νικού Λυκείου ή άλλου τύπου Λυκείου εκτός Τεχνικού Ε¬ 
παγγελματικού Λυκείου ή Ενιαίου Πολύ κλαδικού Λυκείου 
με ειδικότητα. 

β) Κατ’ εξαίρεση: για την περίπτωση β' ειδικοτήτων της 
επομένης παραγράφου απαιτείται ο τίτλος Λυκείου που 
αναφέρεται σε αυτήν, ενώ για τις περιπτώσεις α', γ και δ' 
της επομένης παραγράφου και της παραγράφου 4 του 
άρθρου 1 της παρούσας, απαιτείται, ως προσόν, απολυ¬ 
τήριος τίτλος οποιουδήποτε τύπου Λυκείου. 

2. Στην προκήρυξη κατάταξης μπορεί να ορίζεται αριθ¬ 
μός θέσεων ορισμένων ειδικοτήτων, οι υποψήφιοι των ο¬ 
ποίων θα κατέχουν, πέραν των γενικών προσόντων, και τα 
ακόλουθα κατά ειδικότητα: 

α) Ναυτικοί: ναυτικό φυλλάδιο και διετή θαλάσσια υπη¬ 
ρεσία σε ειδικότητα καταστρώματος ή μηχανής, που απε- 
κτήθη μετά τη λήψη του απολυτηρίου τίτλου Λυκείου, α¬ 
πό την οποία τουλάχιστον το ένα έτος να έχει αποκτηθεί 
σε πλοία άνω των 500 κοχ. 

β) Ειδικότητα τεχνικού, όπως θα εξειδικεύεται η ειδικό¬ 
τητα από την προκήρυξη: απολυτήριο τίτλο Τεχνικών - Ε¬ 
παγγελματικών Λυκείων (ΤΕΛ) ή Ενιαίων Πολυκλαδικών 
Λυκείων (ΕΠΛ) με ειδικότητα ή Ναυτικών Λυκείων, κατά 
περίπτωση και ένα (1) έτος επαγγελματικής πείρας στην 
ειδικότητα, αποδεικνυόμενη από βεβαίωση του εργοδότη 
και του οικείου ασφαλιστικού φορέα ή της υπηρεσίας 
Ναυτικών Μητρώων προκειμένου περί αποφοίτων Ναυτι¬ 
κών Λυκείων ή ΤΕΛ ναυτικής κατεύθυνσης. 

γ) Ειδικότητα μουσικού: επίσημο δίπλωμα Ωδείου για το 
συγκεκριμένο όργανο που θα προβλέπεται στη σχετική 
προκήρυξη του διαγωνισμού. Αν δεν υπάρχουν υποψήφι¬ 
οι με τέτοιο δίπλωμα αρκεί κατοχή πτυχίου Ωδείου και αν 
δεν υπάρχουν με πτυχίο Ωδείου αρκεί κατοχή αποδεικτι¬ 
κού Φιλαρμονικής για τα ίδια πάντοτε όργανα. 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4993 


δ) Ειδικότητες υποβρύχιου καταστροφέα, καταδρομέα, 
αλεξιπτωτιστή ή πεζοναύτη καθώς και αρμενιστή ή μηχα¬ 
νοδηγού του Πολεμικού Ναυτικού με τουλάχιστον 12μη- 
νη προϋπηρεσία σε πλοία του Π.Ν.: απολυτήριο τίτλο ο- 
ποιουδήποτε Λυκείου και αποδεικτικό αντίστοιχο των ει¬ 
δικοτήτων αυτών από τις Ένοπλες Δυνάμεις. 

3. α) Τυχόν κενές θέσεις ειδικοτήτων ή αθλητών μετα- 
φέρονται και προσαυξάνουν τις προς κάλυψη θέσεις της 
γενικής κατηγορίας αποφοίτων με απολυτήριο Λυκείου, 
όπως ειδικότερα προ βλέπεται στο στοιχείο α της παρ. 1 
του παρόντος άρθρου. 

β) Από το σύνολο των θέσεων που καλύπτονται από γυ¬ 
ναίκες, κατά τα ανωτέρω, ορίζεται ο ακριβής αριθμός που 
τυχόν καλύπτεται κατά ειδικότητα. Αν ο αριθμός αυτός 
δεν καλυφθεί ολόκληρος ή στο σύνολό του, τότε ο αριθ¬ 
μός αυτός ή το υπόλοιπό του μεταφέρεται και αυξάνει τον 
αριθμό γυναικών που καλύπτεται από τη γενική κατηγο¬ 
ρία αποφοίτων με απολυτήριο Λυκείου, (εδάφιο α της πα- 
ραγρ. 1 του παρόντος άρθρου) ώστε στο σύνολο των θέ¬ 
σεων να συμπληρώνεται ο αριθμός που αντιστοιχεί στον 
συνολικό αριθμό των γυναικών που εισάγονται, ενώ οι θέ¬ 
σεις τους στην ειδικότητα πληρώνονται από άνδρες. 

γ) Από το σύνολο των θέσεων όσων ανήκουν σε κάθε μία 
από τις κατηγορίες των στοιχείων β' και γ' της παραγρά¬ 
φου 3 του άρθρου 1 της παρούσας, αφαιρείται ο αντί¬ 
στοιχος αριθμός όσων τυχόν εισάγονται σε μία από τις ει¬ 
δικότητες και ο υπόλοιπος αριθμός συμπληρώνεται με υ¬ 
ποψήφιους αντίστοιχων κατηγοριών που ανήκουν στη 
γενική κατηγορία με απολυτήριο Λυκείου (εδάφιο α' της 
παραγρ. 1 του παρόντος άρθρου) και αν δεν υπάρχουν τέ¬ 
τοιοι υποψήφιοι από κάθε μία από τις κατηγορίες αυτές ή 
δεν επαρκούν, τότε ο αντίστοιχος αριθμός καλύπτεται α¬ 
πό υποψήφιους που ανήκουν στη γενική κατηγορία αυτών 
που έχουν απολυτήριο Λυκείου (εδάφιο α' της παραγρ. 1 
του παρόντος άρθρου). 

Άρθρο 4 

Δικαιολογητικά υποψηφίων 

1. Όσοι/ες έχουν τα προσόντα των προηγούμενων άρ¬ 
θρων 2 και 3 και επιθυμούν να καταταγούν ως δόκιμοι Λι¬ 
μενοφύλακες πρέπει να υποβάλουν στα κατά τόπους κε¬ 
ντρικά Λιμεναρχεία, Λιμεναρχεία, Υπολιμεναρχεία ή στο 
Υπουργείο Εμπορικής Ναυτιλίας (ΥΕΝ), Διεύθυνση προ¬ 
σωπικού Λιμενικού Σώματος - τμήμα Δ (ΔΠΛΣ-Δ), μέσα 
στις προθεσμίες που ορίζει η προκήρυξη, τα εξής δικαιο- 
λογητικά: 

α) Αίτηση συμμετοχής, 
β) Τίτλο σπουδών (πρωτότυπο αποδεικτικό), 
γ) Δυο (2) φωτογραφίες τύπου διαβατηρίου. Στο πίσω 
μέρος κάθε φωτογραφίας αναγράφεται το ονοματεπώ¬ 
νυμο του υποψηφίου καθαρά. 

δ) Επικυρωμένο φωτοαντίγραφο του δελτίου ταυτότη¬ 
τάς τους. Σε περίπτωση που στοιχεία του δελτίου ταυτό¬ 
τητάς έχουν μεταβληθεί, τα στοιχεία αυτά δηλώνονται με 
υπεύθυνη δήλωση του άρθρου 8 του ν. 1599/1986 (75 Α'). 

ε) Υπεύθυνη δήλωση του άρθρου 8 του ν. 1599/1986 ό¬ 
τι έχουν τα προσόντα που αναφέρονται στα εδάφια δ και 


στ ως η' του άρθρου 2 της παρούσας, καθώς και ότι τα α- 
ναφερόμενα στην αίτησή τους στοιχεία είναι αληθή. Στην 
ίδια δήλωση αναφέρουν αν υπάγονται σε ειδική κατηγο¬ 
ρία και ποία, καθώς και αν επιθυμούν να κάνουν χρήση του 
συγκεκριμένου δικαιώματος. 

στ) Οι έγγαμοι με αλλογενείς αλλοδαπούς, υπεύθυνη 
δήλωση του άρθρου 8 του ν. 1599/1986, στην οποία δη¬ 
λώνουν την υπηκοότητα του συζύγου τους. 

ζ) Υπεύθυνη δήλωση του άρθρου 8 του ν, 1599/1986 ό¬ 
τι δεν έχουν υποβάλλει άλλη αίτηση για την ίδια προκή- 
ρυξη. 

2. Οι ειδικές κατηγορίες που εισάγονται στην Σχολή Λι¬ 
μενοφυλάκων σε ποσοστό μέχρι 10% συνολικά είναι οι α¬ 
κόλουθες: 

α) Πολύτεκνοι και τέκνα τους. 

β) Τέκνα αναπήρων και θυμάτων πολέμου καθώς και α¬ 
ναπήρων ή θυμάτων εν ενεργεία ή εν συντάξει λιμενικού 
προσωπικού ειρηνικής περιόδου. 

γ) Τέκνα αναγνωρισμένων, βάση της ισχύουσας νομο¬ 
θεσίας, ως αγωνιστώντης Εθνικής Αντίστασης. 

δ) Τέκνα ή εν χηρεία σύζυγοι λιμενικού προσωπικού που 
πέθαναν κατά την εκτέλεση διατεταγμένης υπηρεσίας ή 
εξ’ αιτίας της υπηρεσίας. 

Κατά τον καθορισμό του αριθμού που αντιστοιχεί στο 
παραπάνω ποσοστό δεν λαμβάνονται υπόψη τα κλασμα¬ 
τικά υπόλοιπα. Η χρήση του δικαιώματος για εισαγωγή 
στις παραγωγικές σχολές του Λ.Σ. από αυτούς που υπά¬ 
γονται σε μία από τις παραπάνω κατηγορίες γίνεται για 
μία μόνο από τις σχολές αυτές. 

Οι ανωτέρω εφόσον δηλώνουν ότι επιθυμούν να κάνουν 
χρήση του σχετικού δικαιώματος, υποβάλλουν, επιπλέον 
των δικαιολογητικών που προβλέπονται στην ανωτέρω 
παράγραφο 1, δήλωση του άρθρου 8 του ν. 1599/1986 ό¬ 
τι δεν άσκησαν το δικαίωμα αυτό σε άλλη σχολή του Λ.Σ. 
και τα εξής δικαιολογητικά: 

Α. Οι πολύτεκνοι και τα τέκνα τους: 

Βεβαίωση του προέδρου του οικείου Συλλόγου Πολυ¬ 
τέκνων ή όπου δεν υπάρχει, του οικείου Ταμείου Πρόνοι¬ 
ας και Προστασίας Πολυτέκνων Ελλάδας θεωρημένη από 
την Ανώτατη Συνομοσπονδία Πολυτέκνων Ελλάδος. 

Β. Τατέκνα αναπήρων και θυμάτων πολέμου καθώς και 
αναπήρων ή θυμάτων εν ενεργεία ή εν συντάξει προσωπι¬ 
κού ειρηνικής περιόδου: 

αα) Βεβαίωση του Γενικού Λογιστηρίου του Κράτους ό¬ 
τι η οικογένεια του υποψηφίου συνταξιοδοτείται για τον α¬ 
νωτέρω λόγο ή υπεύθυνη δήλωση, του άρθρου 8 του ν. 
1599/1986, του συνταξιοδοτουμένου, στην οποία αναφέ- 
ρεται ο αριθμός, η χρονολογία έκδοσης και το όργανο 
που εξέδωσετην πράξη συνταξιοδότησης, μαζί με από¬ 
κομμα της επιταγής καταβολής της σύνταξης κατά τον τε¬ 
λευταίο, πριν από την υποβολή της δήλωσης, μήνα. 

ββ) Πιστοποιητικό του οικείου δήμου ή κοινότητας για 
την οικογενειακή τους κατάσταση ή σχετική υπεύθυνη 
δήλωση του άρθρου 8 του ν. 1599/1986. 

Γ. Τατέκνα αναγνωρισμένων, βάσει της εκάστοτε ισχύ- 
ουσας νομοθεσίας, ως αγωνιστών Εθνικής Αντίστασης: 

αα) Πιστοποιητικό της Διεύθυνσης Εφέδρων Πολεμι¬ 
στών Αναπήρων, Θυμάτων και Αγωνιστών (Δ.Ε.Π.Α.Θ.Α) ή 
οικείας Νομαρχίας ότι ο πατέρας ή η μητέρα του υποψή¬ 
φιου έχει αναγνωριστεί ως αγωνιστής Εθνικής Αντίστα- 
σης. 

ββ) Πιστοποιητικό του οικείου δήμου ή κοινότητας για 
την οικογενειακή τους κατάοπαοη ή σχετική υπεύθυνη 
δήλωση του άρθρου 8 του ν. 1599/1986. 

Δ. Τα τέκνα ή οι εν χηρεία σύζυγοι λιμενικών, που πέθα- 
ναν κατά την εκτέλεση διατεταγμένης υπηρεσίας ή εξαι- 
τίας της υπηρεσίας: 

αα) Βεβαίωση της αρμόδιας Διεύθυνσης του Υπουργεί¬ 
ου Εμπορικής Ναυτιλίας ή βεβαίωση της Διεύθυνσης Συ¬ 
ντάξεων του Γενικού Λογιστηρίου του Κράτους. 

ββ) Πιστοποιητικό του οικείου δήμου ή κοινότητας για 
την οικογενειακή τους κατάσταση ή υπεύθυνη δήλωση 
του άρθρου 8 του ν. 1599/1986. 

3. Όπου απαιτείται η υποβολή πολλών υπευθύνων δη¬ 
λώσεων του άρθρου 8 του ν. 1599/1986 για βεβαίωση γε¬ 
γονότων ή καταστάσεων, κατά τα ανωτέρω, είναι δυνατόν 
οι δηλώσεις αυτές να περιληφθούν σωρευτικώς σε ένα έ¬ 
ντυπο δήλωσης του νόμου αυτού. 

4. Προκειμένου για αθλητές του άρθρου 1 της παρού- 
σης θα πρέπει να υποβάλλουν βεβαίωση αρμόδιας ομο¬ 
σπονδίας ή επιτροπής Ολυμπιακών Αγώνων θεωρημένη 
από τη Γενική Γραμματεία Αθλητισμού. 

Άρθρο 5. 

Υποβολή και έλεγχος των δικαιολογητικών. 

1. Οι υποψήφιοι/ες υποβάλλουν αυτοπροσώπως στις 
πλησιέστερες προς τον τόπο κατοικίας ή διαμονής τους 
Λιμενικές Αρχές (Κεντρικά Λιμεναρχεία, Λιμεναρχεία, Υ- 
πολιμεναρχεία) πλην του Κεντρικού Λιμεναρχείου Πει¬ 
ραιά ή στο ΥΕΝ (ΔΠΛΣ-Δ) τα δικαιολογητικά του άρθρου 
4 παρ. 1 και 2 της παρούσας, μέσα στις προθεσμίες που 
ορίζει η προκήρυξη. 

2. Η Λιμενική αρχή που δέχεται τα δικαιολογητικά προ¬ 
βαίνει στη σύσταση τριμελούς επιτροπής που συγκροτεί¬ 
ται με ημερήσια διαταγή του Λιμενάρχη και εκτελεί τα ε- 

ξής: 

α) Ελέγχει τα δικαιολογητικά για την εμπρόθεσμη υπο¬ 
βολή τους, καθώς και για τη σύνταξή τους σύμφωνα με τις 
διατάξεις της παρούσας και τις σχετικές διαταγές και ο¬ 
δηγίες. 

β) Μετράει το ανάστημα του κάθε υποψηφίου και συ¬ 
ντάσσει σχετική βεβαίωση που επισυνάπτει στα δικαιολο- 
γητικά. 

γ) Επιστρέφει, χωρίς άλλη διατύπωση, τα δικαιολογητι- 
κά στους υποψήφιους, που δεν έχουν το απαιτούμενο α¬ 
νάστημα ή το όριο ηλικίας, πλην αυτών που συνέταξε η Υ¬ 
πηρεσία. Σε περίπτωση εγγράφων αμφισβητήσεων από 
τον υποψήφιο, η Λιμενική Αρχή διαβιβάζει στην Υπηρεσία 
του εδαφίου δ' της παρούσης παραγράφου τα δικαιολο- 
γητικά, μαζί με τη βεβαίωση που συνέταξε για το ανάστη¬ 
μα του υποψηφίου. Η Υπηρεσία αυτή μετά από έγγραφη 
γνώμη της επιτροπής της παραγράφου 3 του άρθρου 7 
της παρούσας αποφαίνεται με πράξη της οριστικώς επί 
των αμφισβητήσεων. 


δ) Υποβάλλει τα ανωτέρω δικαιολογητικά στο ΥΕΝ 
(ΔΠΛΣ-Δ). 

3. Αντίστοιχη επιτροπή με αυτήν της παραγράφου 2 συ¬ 
γκροτείτο ΥΕΝ (ΔΠΛΣ-Δ) με ημερήσια διαταγή του αρμό¬ 
διου Διευθυντή. 

4. Η Υπηρεσία του εδαφίου δ' της παραγράφου 2 διε¬ 
νεργεί τον τελικό έλεγχο των δικαιολογητικών που κατα¬ 
τέθηκαν στις Λιμενικές Αρχές αλλά και σε αυτή, με τριμε¬ 
λή επιτροπή αξιωματικών που συγκροτεί ο Αρχηγός του 
Λ.Σ. Πίνακας αυτών που αποκλείονται αναρτάται στον πί¬ 
νακα ανακοινώσεων του ΥΕΝ. 

Ακολουθεί μηχανογραφική καταχώρηση των αιτήσεων 
και αντιπαραβολή των μηχανογραφικών καταστάσεων με 
τις αιτήσεις των υποψηφίων, από την παραπάνω επιτρο¬ 
πή, για την επιβεβαίωση της ακρίβειας των εισαχθέντων 
στοιχείων. 

Αρθρο 6. 

Διαδικασία επιλογής. 

1. Η αξιολόγηση και ο καθορισμός σειράς κατάταξης 
των υποψηφίων αποφοίτων Λυκείων πραγματοποιείται 
μηχανογραφικά και προσδιορίζεται από το μέσο όρο του 
αθροίσματος του ΓΕΝΙΚΟΥ ΒΑΘΜΟΥ απολύσεως εκ του 
Λυκείου και των τελικών βαθμών στα μαθήματα «ΝΕΑ ΕΛ¬ 
ΛΗΝΙΚΑ», «ΜΑΘΗΜΑΤΙΚΑ» και «ΞΕΝΗ ΓΛΩΣΣΑ» που ανα¬ 
γράφονται σε αυτά. 

Όπου δεν υπάρχει βαθμός στα «ΜΑΘΗΜΑΤΙΚΑ» λαμβά- 
νεται υπόψη κατά σειρά ο τελικός βαθμός στα «ΕΦΑΡΜΟ¬ 
ΣΜΕΝΑ ΜΑΘΗΜΑΤΙΚΑ» ή τα «ΟΙΚΟΝΟΜΙΚΑ ΜΑΘΗΜΑΤΙ¬ 
ΚΑ» ή στην «ΑΡΧΑΙΑ ΕΛΛΗΝΙΚΗ ΓΛΩΣΣΑ». Σε περίπτωση 
που ο υποψήφιος δεν έχει βαθμό και είναι αποδεδειγμένα 
απαλλαγμένος σε ένα ή περισσότερα από τα παραπάνω 
μαθήματα, στον υπολογισμό του μέσου όρου ο διαιρέτης 
μειώνεται κατά ισάριθμες μονάδες. Σε αποφοίτους Εσπε¬ 
ρινού Λυκείου για το μάθημα της ξένης γλώσσας ως τελι¬ 
κός βαθμός λαμβάνεται υπόψη ο βαθμός τους στη Γ τά¬ 
ξη Λυκείου. 

Για υποψήφιους Ειδικοτήτων τεχνικού (άρθρο 3 παρ. 2 
περίπτωση β' της παρούσας), για τις οποίους απαιτείται 
πτυχίου ΤΕΛ, ή ΕΠΛ με ειδικότητα ή Ναυτικού Λυκείου, 
λαμβάνεται υπόψη και η βαθμολογία σε ένα μάθημα της 
ειδικότητας, το οποίο καθορίζεται με την προκήρυξη του 
διαγωνισμού. 

Στον εξαγόμενο μέσο όρο προστίθενται δύο (2) μονά¬ 
δες για όσους κατέχουν αναγνωρισμένους τίτλους επιπέ¬ 
δου Ρτοΐίεΐθησγ για την Αγγλική, ή αντίστοιχο τίτλο γνώ¬ 
σης για τη Γαλλική, τη Γερμανική, την Ιταλική ή την Ισπα¬ 
νική γλώσσα ή μία (1) μονάδα για όσους κατέχουν 
αναγνωρισμένο τίτλο επιπέδου ΓΟννΕΠ του ΟαπΊόΓΐάηθ ή 
του ΜίοΝίραπ για την αγγλική γλώσσα ή αντίστοιχο για τις 
λοιπές ως άνω ξένες γλώσσες. Επίσης οι υποψήφιοι/ες οι 
οποίοι κατέχουν αναγνωρισμένο τίτλο δεύτερης γλώσ¬ 
σας λαμβάνουν μία (1) επιπλέον μονάδα εφόσον ο τίτλος 
είναι σε επίπεδο αντίστοιχο του Ρτοίιοίβηογ. 

Η συνολική βαθμολογία του υποψηφίου πολλαπλασιά- 
ζεταιεπίτο συντελεστή 1000. Η βαθμολογία ελέγχεται μέ¬ 
χρι χιλιοστού της μονάδας. 

Οι ισοβαθμίες ρυθμίζονται με βάση το «ΓΕΝΙΚΟ ΒΑΘ¬ 
ΜΟ» απολύσεως από το Λύκειο. Σε περίπτωση και νέας ι 

σοβαθμίας θα λαμβάνεται υπόψη ο βαθμός της ΕΚ¬ 
ΘΕΣΗΣ και αν υπάρξει πάλι ισοβαθμία ο βαθμός της ΞΕ¬ 
ΝΗΣ ΓΛΩΣΣΑΣ. 

2. Για την επιλογή συγκροτείται, από τον αρχηγό του 
Λ.Σ. ΕΠΙΤΡΟΠΗ ΚΑΤΑΤΑΞΗΣ, αποτελούμενη απότρεις α¬ 
ξιωματικούς, η οποία καταρτίζει τελικό πίνακα κατά σειρά 
βαθμολογίας και τον υποβάλλει στο ΥΕΝ (ΔΠΛΣ-Δ) εις δι- 
πλούν. 

3. Μετά την έκδοση του πίνακα αυτού καλείται από την 
Επιτροπή Κατάταξης και από τις πρώτες κατά σειρά θέ¬ 
σεις επιτυχίας κάθε μιας από τις υπάρχουσες περιπτώ¬ 
σεις, αριθμός υποψηφίων αυξημένος κατά 50% του αριθ¬ 
μού των προκηρυσσόμενων θέσεων για κάθε περίπτωση 
για να υποβληθούν σε Υγειονομικές Εξετάσεις, για παρα¬ 
πομπή στην Ανώτατη Υγειονομική Επιτροπή (ΑΝΥΕ) και 
για αθλητική δοκιμασία και κολύμβηση. Η πρόσκληση αυ¬ 
τή κοινοποιείται σε όλα τα Λιμεναρχεία και Υπολιμεναρ- 
χεία της χώρας, που ήταν αρμόδια να δεχθούν αιτήσεις 
και στην ΔΠΛΣ-Δ του ΥΕΝ. Σε περίπτωση που μετά την ε¬ 
φαρμογή του επομένου άρθρου ο αριθμός των υποψη¬ 
φίων δεν επαρκεί για την κάλυψη των προκηρυσσόμενων 
θέσεων καλείται εκ νέου για την εφαρμογή της παραγρά¬ 
φου αυτής και κατά σειρά, συμπληρωματικός αριθμός υ¬ 
ποψηφίων, διπλάσιος του προς κάλυψη κενού αριθμού. 

Αρθρο 7. 

Διαδικασία υγειονομικών εξετάσεων και αθλητικών 
δοκιμασιών. 

1. Η υγειονομική εξέταση ενεργείταιαπότην αρμόδια Υ¬ 
γειονομική Επιτροπή σύμφωνα με τις διατάξεις που ισχύ¬ 
ουν κάθε φορά για την σωματική ικανότητα των υποψη¬ 
φίων των Σχολών Μ ονί μων Υπαξιωματικών του Π. Ν. Για το 
πρόγραμμα της υγειονομικής εξέτασης, τον τόπο και τον 
χρόνο παρουσίασης οι υποψήφιοι/ες ενημερώνονται, με 
δική τους ευθύνη, από τη Λιμενική Αρχήπαυ υπέβαλαν τα 
δικαιολογητικάτους ή από το ΥΕΝ (ΔΠΛΣ-Δ) αμέσως με¬ 
τά την έκδοση του πίνακα της παραγράφου 3 του άρθρου 
6 της παρούσας. 

2. Πίνακας με τα ονοματεπώνυμα των υποψηφίων που 
αποκλείσθηκαν από την ΑΝΥΕ αναρτάται στη κεντρική υ¬ 
πηρεσία του ΥΕΝ. 

3. Όσοι κριθούν κατάλληλοι υποβάλλονται στην συνέ¬ 
χεια σε αθλητικές δοκιμασίες από ειδική επιτροπή που ο¬ 
ρίζεται με απόφαση του Αρχηγού του Λιμενικού Σώματος. 
Ως γραμματέας της ορίζεται κατώτερος Αξιωματικός Λ.Σ, 

4. Με διαταγή του Αρχηγού του Λ.Σ. ορίζονται ονομα¬ 
στικά τα τακτικά και αναπληρωματικά μέλη των επιτρο¬ 
πών που προβλέπονται στην παρούσα, οι Γραμματείς αυ¬ 
τών, η ημερομηνία έναρξης και λήξης των εργασιών τους 
και κάθε άλλη αναγκαία λεπτομέρεια. 

5. Κατά τον έλεγχο της αθλητικής επίδοσης αποκλείο¬ 
νται όσοι δεν γνωρίζουν κολύμβηση, ενώ οι υποψήφιοι υ¬ 
ποβάλλονται στα εξής αγωνίσματα και υποχρεούνται να 
επιτύχουν τα ελάχιστα όρια επίδοσης σε τρία από τα τέσ¬ 
σερα: 

α) Αλμα σε μήκος: τουλάχιστον 3,5 μ. οι άνδρες και 2.5 
μ οι γυναίκες (τρεις προσπάθειες). 


β) Άλμα σε ύψος: τουλάχιστον 1 μ. οι άνδρες και 0,80 μ. 
οι γυναίκες (τρεις προσπάθειες). 

γ) Δρόμος 1.000 μέτρων οι άνδρες και 800 μέτρων οι γυ¬ 
ναίκες: μέσα σε χρόνο και 20" (μία προσπάθεια). 

δ. Κολύμβηση: 25 μέτρα για άνδρες και γυναίκες. 

Μετά το πέρας της αθλητικής δοκιμασίας συντάσσεται 
από την επιτροπή πρακτικό, το οποίο υποβάλλεται στο 
ΥΕΝ (ΔΠΛΣ-Δ) με τα ονόματα των υποψηφίων που απο¬ 
κλείσθηκαν στην αθλητική δοκιμασία. 

Η ανωτέρω επιτροπή επανεξετάζει και αποφαίνεται σε 
περίπτωση αμφισβήτησης του ύψους των υποψηφίων. 

6. Πίνακας μετά ονοματεπώνυμα των αποκλεισθέντων 
υποψηφίων αναρτάται στην Κεντρική Υπηρεσία του ΥΕΝ, 
οδός Γρηγορίου Λαμπράκη 150, Πειραιά. Μετά το πέρας 
των παραπάνω διαδικασιών η Επιτροπή Κατάταξης προ¬ 
βαίνει στην σύνταξη των τελικών πινάκων κατατασσόμε¬ 
νών που θεωρούνται από τον Αρχηγό του Λ.Σ. 

Αρθρο 8. 

Κατάταξη Επιλεγόμενων. 

1. Μετη διαταγή κατάταξης καθορίζεται και η ημερομη¬ 
νία παρουσίασης και κατάταξης στη Σχολή για την Έναρ¬ 
ξη της Εκπαίδευσης. Οι Λιμενικές αρχές στις οποίες έ¬ 
χουν υποβάλλει αιεπιλεγέντεςτα δικαιολογητικάτους, ει¬ 
δοποιούν αυτούς, με αποδεικτικό, για τον τόπο και την 
ημερομηνία κατάταξης καθώς και για επιπλέον δικαιολο- 
γητικά που οφείλουν αυτοί να προσκομίσουν στο ΥΕΝ 
(ΔΠΛΣ-Δ) τουλάχιστον πέντε μέρες πριν την κατάταξή 
τους, που είναι τα ακόλουθα: 

α) Απολυτήριο τίτλο λυκείου που απαιτείται για την πε¬ 
ρίπτωσή τους (πρωτότυπο) ή, σε περίπτωση που οι υπο¬ 
ψήφιοι φοιτούν σε ιδρύματα της τριτοβάθμιας εκπαίδευ¬ 
σης, βεβαίωση της γραμματείας της σχολής τους και επι¬ 
κυρωμένο αντίγραφο του απολυτηρίου τίτλου του 
λυκείου. 

β) Αντίγραφο Ποινικού Μητρώου τύπου Α’, που έχει εκ- 
δοθεί τρεις (3) μήνες το πολύ πριν από την ημερομηνία υ¬ 
ποβολής. 

γ) Πιστοποιητικό Εισαγγελίας ότι δεν έχουν παραπεμ- 
φθεί σε δίκη, που έχει εκδοθεί τρεις (3) μήνες το πολύ πριν 
από την ημερομηνία υποβολής. 

δ) Οι άνδρες, Πιστοποιητικό Στρατολογικού Γραφείου 
Τύπου Α' ότι έχουν εκπληρώσει τις στρατιωτικές τους υ¬ 
ποχρεώσεις. 

2. Οι υποψήφιοι που περιλαμβάνονται στους πίνακες ε- 
πιτυχόντων της Σχολής Λιμενοφυλάκων κατατάσσονται 
στο Λιμενικό Σώμα ως δόκιμοι Λιμενοφύλακες με ονομα¬ 
στική διαταγή του Αρχηγού του Λ.Σ., που δημοσιεύεται 
στην Εφημερίδα της Κυβερνήσεως και δίνουν τον προ- 
βλεπόμενο όρκο. Η κατάταξη γίνεται με μόνη την ιδιότητα 
του δόκιμου Λιμενοφύλακα, αφού οι ειδικότητες που ανα- 
φέρονται στο άρθρο 3 της παρούσας απασκοπούν και μό¬ 
νον στην εξυπηρέτηση της διαδικασίας κατάταξης και 
σας εσωτερικές ανάγκες της υπηρεσίας. 

3. Με αιτιολογημένη απόφαση του αρχηγού του Λιμενι¬ 
κού Σώματος, που κοινοποιείται στους ενδιαφερομένους, 
διαγράφονται από τον πίνακα επιτυχόντων οι υποψήφιοι 
που: 

α) Διαπιστώνεται ότι στερούνται έστω και ενός προς κα¬ 
τάταξη προσόντος ή δεν προσέρχονται προς κατάταξη 
μέσα στην οριζόμενη προθεσμία. 

β) Παραιτούνται πριν από την είσοδό τους στη Σχολή. 
Ως παραίτηση θεωρείται και η μη παρουσίασή τους στη 
Σχολή, σύμφωνα με τη διάταξη της παρ. α του άρθρου 
101 του Π .Δ. 585/1985, όπως ισχύει κάθε φορά. 

4. Για την αντικατάσταση των ανωτέρω ή όσων παραι¬ 
τηθούν μέσα στο πρώτο μήνα από την κατάταξη, αποφα¬ 
σίζει ο Υπουργός Εμπορικής Ναυτιλίας και αναθέτει στον 
Αρχηγό του Λιμενικού Σώματος να καλέσει κατά σειρά άλ¬ 
λους υποψηφίους, κατά κατηγορία, από τον πίνακα επι- 
λαχόντων και να προβεί στην κατάταξη αυτών, σύμφωνα 
μετηνπροαναφερόμενη διαδικασία. Σε καμία περίπτωση 
δεν είναι δυνατή η κατάταξη υποψηφίου, όταν έχει πα- 
ρέλθειτο ανώτατο όριο, το οποίο αποτελεί λόγο διακοπής 
της φοίτησης στη Σχολή Λιμενοφυλάκων. 


Άρθρο 9. 

Γενικές διατάξεις. 

1. Τα δικαιολογητικά των υποψηφίων Λιμενοφυλάκων 
που δεν κατατάχτηκαν διατηρούνται στο αρχείο του Υ¬ 
πουργείου Εμπορικής Ναυτιλίας για 6 μήνες και μετά κα- 
ταστρέφονται, σύμφωνα με τις διατάξεις που ισχύουν κά¬ 
θε φορά για την εκκαθάριση των αρχείων, εκτός αν υπάρ¬ 
χει εκκρεμής σχετική δίκη. Τα πρωτότυπα απολυτήρια 
επιστρέφονται στους ενδιαφερομένους. 

2. Η με αριθμό 4141.13/1/97 2-7-97 «Εισαγωγή Δοκίμων 
στη Σχολή Λιμενοφυλάκων» (539 Β') απόφαση του Υ¬ 
πουργού Εμπορικής Ναυτιλίας καταργείται. 

Η παρούσα να δημοσιευτεί στην Εφημερίδα της Κυβερ- 
νήσεως. 

Πειραιάς, 13 Μάίου 1998 

Ο ΥΠΟΥΡΓΟΓ 

ΣΤΑΥΡΟΣ ΣΟΥΜΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕίΕΧ 223211 ΥΡΕΤ ΟΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.ΓΊ.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 7Θ5 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 

- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΕΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηαη 100 δρχ. ανά θσέλιδο ή μέρος αυτοί) 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α,Ε. εσόδου υπέρ 
ΤΑΠΕΤ 3512 

Α' (Νόμοι. Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Π (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ,) 

Ν.Π.Δ.Δ. (Διορισμοί κ.λπ. προσωπικού Ν.Π.Λ.Δ.) 
Παράρτημα ( Πίνακες επιτυχόντων διαγωνισμών κ.τλ.) 

Δελτίο Βιομηχανικής Ιδιοκτησίας (Δ.Ε,Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70.000 » 

15.000 » 

70.000 - 

30.000 >· 

15.000 >· 

5.000 » 

10.000 » 

3.000 » 

10.000 » 

250.000 * 

3.000 δρχ. 

3.500 - 

750 » 

3.500 » 

1.500 » 

750 

250 * 

500 » 

150 >■ 

500 >· 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 >■ 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικοί) Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράπεται στην Αθήνα από το Ταμείο του ΤΑΠΕΤ 
{Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικά ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





















